Swartland en Weskus Herald - Wikipedia

# Swartland en Weskus Herald

### vanuit Wikipedia, die vrye ensiklopedie.

Morné van Rooyen is redakteur van Swartland en Weskus Herald

Swartland en Weskus Herald is 'n onafhanklike gemeenskapskoerant wat elke Donderdag sedert 29 April 2002 op Malmesbury in die Wes-Kaap uitgegee word.

Die koerant se drukoplaag is 10 000 per week. In die Swartland en Weskus word die Herald onder meer op Malmesbury, Moorreesburg, Darling, Piketberg, Porterville, Hopefield, Vredenburg, Saldanha, Velddrif, Langebaan en Redelinghuys versprei. In die Olifantsriviervallei is vername verspreidingspunte onder meer Clanwilliam, Citrusdal, Vredendal, Klawer, Lutzville en Vanrhynsdorp.

Buiten die hoofkantoor op Malmesbury, het die Herald ook kantore op Porterville en Saldanha. Die uitgewer is Gerard Grobler en die redakteur Morné van Rooyen. Die verslaggewers is Ilna Grobler, Leonita Coutts, Heinrich Robertson en Lize du Plessis.

Die Olifantsrivier Herald word weekliks as 'n agt-blad-invoegsel saam met die hoofkoerant versprei. In die Olifantsriviergebied word dit as 'n baadjie om die hoofkoerant gevoeg. Die sirkulasie is sowat 2 500 en die kantoor is op Vredendal geleë.

Die Herald poog om politiek 'n neutrale standpunt te handhaaf, hoewel die koerant nie skroom om standpunt in te neem oor kwessies van gemeenskapsbelang nie.

Ontsluit van "http://af.wikipedia.org../../../s/w/a/Swartland_en_Weskus_Herald_eaa9.html"

Kategorieë: Suid-Afrikaanse koerante | Wes-Kaap | Weskus | Koerante

##### Views

- Artikel
- Bespreking
- Huidige wysiging

##### Soek